CELEX: 22010D0254
Language: hu
Date: 2009-11-23 00:00:00
Title: Az EU–Ukrajna Együttműködési Tanács 1/2009. sz. határozata ( 2009. november 23. ) vegyes bizottság létrehozásáról

4.5.2010   
            
            
               HU
            
            
               Az Európai Unió Hivatalos Lapja
            
            
               L 111/30
            
         AZ EU–UKRAJNA EGYÜTTMŰKÖDÉSI TANÁCS 1/2009. sz. HATÁROZATA
   (2009. november 23.)
   vegyes bizottság létrehozásáról
   (2010/254/EK)
   AZ EU–UKRAJNA EGYÜTTMŰKÖDÉSI TANÁCS,
   tekintettel az Európai Közösség és tagállamai, valamint Ukrajna közötti partnerséget létrehozó együttműködési és partnerségi megállapodásra, a továbbiakban: megállapodás és különösen annak 88. cikkére,
   mivel:
   
               (1)
            
            
               A megállapodás 88. cikke felhatalmazza az Együttműködési Tanácsot arra, hogy felállítson bármely egyéb olyan különbizottságot vagy testületet, amely segíthet feladatai végrehajtásában, és meghatározza az ilyen bizottságok vagy testületek összetételét, feladatait és működésének módját.
            
         
               (2)
            
            
               A megállapodásban részes felek a jelenleg társulási megállapodásra irányuló tárgyalásokat folytatnak, amely mélyreható és átfogó szabadkereskedelmi térség létrehozására is kiterjed.
            
         
               (3)
            
            
               A megállapodásban részes felek megegyeztek az EU–Ukrajna társulási menetrend szövegében.
            
         
               (4)
            
            
               Szükséges létrehozni egy olyan bizottságot, amely áttekinti a társulási menetrend végrehajtása terén elért eredményeket, valamint a jövőbeni prioritásokat és a szükséges kiigazításokat. E vegyes bizottság vezető tisztviselői szinten fog működni,
            
         A KÖVETKEZŐKÉPPEN HATÁROZOTT:
   Egyetlen cikk
   Az Együttműködési Tanács vezető tisztviselői szinten működő vegyes bizottságot hoz létre. A vegyes bizottság áttekinti a társulási menetrend végrehajtásában elért eredményeket, valamint a jövőbeni prioritásokat és a társulási menetrend bármely szükséges kiigazítását.
   A vegyes bizottság rendszeresen, legalább évente egyszer ülésezik.
   
      Kelt Brüsszelben, 2009. november 23-án.
      
         
            az Együttműködési Tanács részéről
         
         
            az EU-delegáció vezetője
         
         C. BILDT
         
            az ukrán delegáció vezetője
         
         Y. TYMOSHENKO